# Հայ օգնության ֆոնդ[խմբագրել | խմբագրել կոդը]

| Հայ օգնության ֆոնդ
 |
| --- |
| Տեսակ | ոչ առևտրային կազմակերպություն |
| Երկիր |  ԱՄՆ |
| Հիմնադրված | 1988 |
| Գլխադասային գրասենյակ | Նյու Յորք, Նյու Յորք, ԱՄՆ |
| Հիմնադիր | Գևորգ Հովնանյան |
| Կայք | farusa.org​(անգլ.) |

**Հայ օգնության ֆոնդ** (ՀՕՖ), Հայաստանյաց առաքելական եկեղեցու ԱՄՆ-ի Արևելյան թեմի բարեգործական կազմակերպությունն է։

## Պատմություն և գործունեություն

ՀՕՖ ստեղծվել է 1988 թվականի Սպիտակի երկրաշարժից հետո Նյու Յորքում։ ՀՕՖ-ի գործունեությունը համակարգում է տնօրենների խորհուրդը։ Առաջին խոշոր ձեռնարկումը Ստեփանավանի «Սուրբ Կարդան» բնակելի թաղամասի կառուցապատումն էր։ Կազմակերպությունը նպաստել է հանրապետության նախադպրոց, համակարգի՝ մսուր-մանկապարտեզների պահպանմանը, գիշերօթիկ դպրոցների, մանկատների և ծերանոցների բնականոն կենսագործունեությանը։ 1996 թվականին՝ Գյումրիում, 1997 թվականին Ստեփանակերտում բացվել են ՀՕՖ-ի ներկայացուցչությունները։ Իրականացվել են դպրոցաշինական ծրագրեր, հիմնովին նորոգվել է Էջմիածնի Գևորգյան ճեմարանը, նորոգվել և գործարկվել է թափառաշրջիկ ու մուրացիկ երեխաների ընդունման և կողմնորոշման կենտրոնի մասնաշենքը Երևանի Զեյթուն վարչական շրջանում և այլն։ ՀՕՖ-ը նպաստում է նաև Հայաստանում գյուղատնտեսության, էներգետիկայի, առողջապահական և մշակույթի զարգացմանը։ Իր գործունեության ընթացքում կազմակերպությունն ավելի քան 200 միլիոն դոլարի օգնություն է տրամադրել Հայաստանին։

2013 թվականի փետրվարի 18-ին ավարտվեցին Տավուշի մարզի Չինչին գյուղի մանկապարտեզի վերանորոգումը։

2015 թվականի սեպտեմբերի 3-ին հայտարարվեց «Այո» հարթակի «Պաշտպանող պատ» ծրագիրի ավարտի մասին, որի շնորհիվ Տավուշի մարզի Բերդի տարածաշրջանի սահմանապահ Այգեպար գյուղի դպրոցականներն ուսումնական տարին սկսեցին ապահով։ 6 ամիս ակտիվ դրամահավաքի շնորհիվ կառուցվեց պաշտպանող պատ։

2016 թվականի սեպտեմբերի 27-ին Հայաստանի նախագահ Սերժ Սարգսյանն ընդունեց Հայ օգնության ֆոնդի պատվիրակությանը՝ Հայ առաքելական եկեղեցու ԱՄՆ արևելյան թեմի առաջնորդ, Հայ օգնության ֆոնդի նախագահ Խաժակ արքեպիսկոպոս Պարսամյանի գլխավորությամբ։

## Գրասենյակներ

ՀՕՖ-ի գլխավոր գրասենյակը տեղակայված է Նյու Յորքում, ինչպես նաև այն ունի չորս գրասենյակ Հայաստանում և գլխավոր գրասենյակը գտնվում է Երևանում։ ՀՕՖ-ի 100 աշխատակիցներից 80%-ը աշխատում են՝ Գյումրիի, Երևանի, Բերդի և Վանաձորի տարածքներում։

## Առաքելություն

ՀՕՖ-ի առաքելությունն է անցյալն հարգելը, ներկան հզորացնելը և Հայաստանի, Արցախի Հանրապետության ու Ջավախքի ժողովրդի ապագան ապահովելը։ Այն տալի է հույս և հնարավորություն կարիքավորներին, տալիս է նրանց հնարավորություն ստեղծել ավելի լավ ներկա և օգնել նրանց ճանապարհ հարթել դեպի ավելի ուժեղ ապագա։

## Կառուցվածք

| Տնօրենների խորհուրդ |
| --- |
| Անձ | Պաշտոն |
| Տեր Դանիել վարդապետ Ֆինդիկյան | Նախագահ |
| Գառնիկ Նանագուլյան | Գործադիր տնօրեն |
| Գևորգ Հովնանյան | Պատվավոր նախագահ (1989-2006) |
| Ռենդի Սապահ-Գուլյան | Նախագաh |
| Էդգար Հովսեփյան | Պատվավոր նախագահի տեղակալ (1989-2014) |
| Խաժակ արքեպիսկոպոս Պարսամյան | Փոխնախագահ |
| Կառլ Բազարյան | Փոխնախագահ |
| Աննետ Չուլաֆյան | Փոխնախագահ |
| Դենիս Թարզյան | Գանձապահ |
| Օսկար Թաթոսյան | Գանձապահի օգնական |
| Մարտա Բաթմասյան | Քարտուղար |
| Փոնթիշ Երեմյան | Քարտուղարի օգնական |

## Ծանոթագրություններ

|  |
| --- |
| *Այս հոդվածի կամ նրա բաժնի որոշակի հատվածի սկզբնական տարբերակը վերցված է* *Հայաստան հանրագիտարանից, որի նյութերը թողարկված են Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |